text: [{"text_idx": "#000004", "text": "Waraanni Israa\u2019el Jum\u2019aa har\u2019aa lammiilee Falasxiin daangaa Gaazaa irratti mormii geggeessaa turan irratti dhukaasuun, Falasxiinota shan ajjeesuun 85 ammoo kan madeesse tahuu qondaaltonni Fayyaa Falasxiin beeksisan."}, {"text_idx": "#000005", "text": "Lammiileen Falasxiin uggurri Israa\u2019el Gaazaa irra keette akka ka\u2019uuf, torbaan torbaaniin mormii geggeessaa jiraachuun isaanii ni beekkama. Walumaa galatti mormiin kun March 30/2018 eega jalqabamee asitti, waraanni Israa\u2019el yoo xiqqaate Falasxiinota 200 ajjeesuun 20,000 ol ammoo madeessee jira."}, {"text_idx": "#000006", "text": "Odeeyfannoo birootiin ammoo, Muummichi ministeera Israa\u2019el Benjaamiin Neetaaniyaahuu gara Omaan imaluun Muskaat keessatti hogganaa biyyattii Sulxaan Qaabuus Bin Sa\u2019id waliin kan mari\u2019ate tahuun beekameera. Marii hoggantoota lamaanii booda ibsa baasaniin, biyyoonni lamaan dhimmoota nageenya Baha jiddu galaa irratti waliin hujjachuuf kan walii galan tahuu mul\u2019isa. Omaan fi Israa\u2019eel kanaan dura hariiroo tokkoollee hin qaban."}]